Nkandla-skoorsteen ‘n “brandgevaar” | Maroela Media
Die maatskaplike werker John Clarke het glo ŉ klag by die Openbare Beskermer gelê waarin hy aanvoer dat die skoorsteen te kort is en dus ŉ brandgevaar inhou.
Meer as R206 miljoen van die belastingbetaler se geld is aan sekuriteitsopgraderings by die eiendom spandeer.
“Dit veronderstel dat pres. Zuma meer in gevaar gestel word deur die onbekwaamheid van lede van sy eie kabinet as enige ander eksterne bedreiging,” het Clarke glo in sy klag aangevoer.
Die koerant berig dit is moontlik dat die voorwerp op die dak nie ŉ skoorsteen is nie, maar deel van ŉ uitgebreide verdediging teen chemiese of biologiese wapens. Dokumente uit die vroeë stadium van die projek in 2009 stel voor dat ŉ gefiltreerde suurstoftoevoer gebou moet word aan ŉ veilige gedeelte van die tonnelkompleks onder die woning. Dié suurstoftoevoer sal ŉ gasaanval kan weerstaan.
Die luginlaatstelsel sou by die woning as ŉ hoë skoorsteen verbloem word.
Owerhede het gesê een van die veiligheidskenmerke is ŉ “brand-swembad”. Dié “brand-swembad” lyk egter hoofsaaklik soos ŉ gewone swembad.
“Brand Swembad” wat van n boorgat met n super druk pomp vir brandbestryding, verstaan nie die eenvoudige tegnologie/denke nie, nietemin – lekker swem.
Frikkie Roothman · 5 jaar gelede
Ek wil ook byvoeg dat ek “bekommerd” is oor die “gevaar” wat President Zuma kan ervaar t.o.v. die risiko dat hy moontlik in die “Brand Swembad” kan val en verdrink. Ek is nou nie ‘n statistikus nie, maar het al van baie meer gevalle gehoor waarin mense in “brand Swembaddens” geval het en verdrink het as in ‘n brand omgekom het. Ek is nie ‘n deskundige nie, maar reken dat ‘n oop gat in die grond vol water wat met n filtreer stelsel en chemikalië skoon en swembaar gehou word is nie die mees effektiefste sekuriteit stelsel vir die voorkomming van besering in n brand nie. Veral as daar nie eens emmers naby die gat gemonteer is nie, dus is die risiko wat geskep word groter as die beskerming wat gebied word. Dis so goed soos om ‘n atoombom fabriek langs ‘n kleuterskool te bou om te verhoed dat die kleuterskool in n bomaanval beskadig word. Dit maak nie “sence” nie.
Maak dit saak? Wie gee om? Grap word by die dag groter. Hulle moet tog net onthou om ‘n groot genoeg binneband langs die swermbad te sit vir ingeval iemand wil swem.
Dit gan die belasting betaler seker nou R400 miljoen kos om plan te maak met die skoorsteen. Dan moet ons nog onthou van die R290 miljoen se pad wt nog gebou moet word en die binneband vir die swembad is seker baie spesiale materiaal waarmee dit gemaak moet word, nog R50 miljoen.